proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 60/2007, do 22 de marzo, polo que se regulan os cursos de formación en materia de benestar animal, se establece o procedemento de autorización das entidades de formación e se crea o rexistro destas.
CONSELLERÍA DO MEDIO RURAL — I. DISPOSICIÓNS XERAIS — 08/06/2007

Advertidos erros no devandito decreto publicado no Diario Oficial de Galicia nº 67, do mércores, 4 de abril de 2007, cómpre facer a seguinte corrección:
No artigo 7.3, páxina 5.374, onde di: «3. Co obxecto de facilitar a planificación da oferta anual de cursos, a presentación das solicitudes para a autorización de entidades farase nos tres primeiros meses do ano».
Debe dicir:
«3. Co obxecto de facilitar a planificación da oferta anual de cursos, a presentación das solicitudes para a autorización de entidades farase nos seis primeiros meses do ano».
a) CESAMENTOS CONSELLERÍA DE POLÍTICA TERRITORIAL, OBRAS PÚBLICAS E TRANSPORTES
RESOLUCIÓN do 13 de xuño de 2007 pola que se modifican as bases reguladoras das subvencións e axudas a proxectos de aforro e eficiencia enerxética e proxectos de enerxías renovables en Galicia, establecidas pola Resolución do 21 de xuño de 2006, no que respecta ao prazo máximo para realizar e xustificar os investimentos.
INSTITUTO ENERXÉTICO DE GALICIA — III. OUTRAS DISPOSICIÓNS — 27/06/2007

O Instituto Enerxético de Galicia ditou a Resolución do 21 de xuño de 2006 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables en Galicia (DOG do 4 de xullo).
No artigo 8 da devandita resolución fíxase como data límite para presentar a documentación xustificativa dos investimentos realizados o día 30 de xuño de 2007, por derivarse así, con carácter imperativo, dos convenios subscritos co IDAE.
Debido ao elevado número de beneficiarios de axudas que solicitan unha prórroga do prazo para xustificar os investimentos para os cales se concedeu subvención, así como a dificultade que supón para aqueles beneficiarios a que lles foi notificada a resolución de concesión de axuda en datas recentes, cumprir o prazo establecido para xustificar o investimento realizado,
DISPOÑO:
Único.-Modifícase o artigo 8 da Resolución do 21 de xuño de 2006, antes citada, que queda redactado deste xeito:
«Considéranse gastos subvencionables os realizados e pagados efectivamente entre o 1 de xaneiro de 2006 e o 31 de agosto de 2007.
A data límite para presentar a documentación xustificativa dos investimentos realizados por derivarse así, con carácter imperativo, dos convenios subscritos co IDAE, é o día 31 de agosto de 2007».
Santiago de Compostela, 13 de xuño de 2007.
Xoán Ramón Doldán García
Director do Instituto Enerxético de Galicia
RESOLUCIÓN do 29 de maio de 2007 pola que se convoca un curso de especialización en protección de personalidades.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 04/06/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso de especialización en protección de personalidades, que deberá desenvolverse conforme as seguintes bases:
Obxectivos.
-Dotar os membros dos corpos de seguranza con cometidos específicos en protección, dun nivel medio de coñecementos teóricos e operativos que lles permitan acadar mellor os seus obxectivos.
-Coñecer cales son as técnicas avanzadas na protección de persoas tanto no eido da condución de seguranza como da protección mesma, así como do manexo do armamento e tiro policial.
Destinatarios.
O curso vai dirixido aos membros da Unidade do CNP adscrita á Comunidade Autónoma de Galicia, que desempeñen labores de protección e que non teñan feito ningunha das edicións anteriores sobre este mesmo curso; no caso de quedaren prazas vacantes poderá optar a elas persoal dos corpos de seguranza con cometidos directos na protección de persoas.
Inscrición.
A inscrición dos participantes será totalmente gratuíta.
Prazas.
20 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de xuño ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 18 ao 22 de xuño.
O horario será de 9.30 a 13.30 e de 15.00 a 19.00 horas, cunha duración de 40 horas lectivas.
Contido.
I. Seguranza, protección e autoprotección.
II. Condución de seguranza en protección.
III. Técnicas de tiro policial en protección.
Relación de admitidos.
A relación de admitidos farase pública o día 14 de xuño a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono: 986 59 02 41 e na páxina web:
http://agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de aproveitamento.
Ao remate do curso entregaráselle un certificado de aproveitamento a aquelas persoas que acrediten a súa participación continuada a el, e superen as correspondentes probas de coñecementos.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 29 de maio de 2007.
Carlos Suárez-Mira Rodríguez
Director xeral da Academia Galega
de Seguridade Pública
ORDE do 1 de xuño de 2007 pola que se dispón o nomeamento do presidente da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 05/06/2007

O artigo 41.1º da Lei 27/1992, do 24 de novembro, de portos do Estado e da mariña mercante, establece que o presidente da autoridade portuaria será designado e separado polo órgano competente da comunidade autónoma.
Para darlle cumprimento ao disposto no devandito precepto, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
DISPOÑO:
O nomeamento de Jesús Paz Arias, como presidente da Autoridade Portuaria de Vigo e a súa ría.
Santiago de Compostela, 1 de xuño de 2007.
María José Caride Estévez
Conselleira de Política Territorial, Obras Públicas e Transportes
ORDE do 1 de xuño de 2007 pola que se dispón o cesamento do presidente da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 05/06/2007

O artigo 41.1º da Lei 27/1992, do 24 de novembro, de portos do Estado e da mariña mercante, establece que o presidente da autoridade portuaria será designado e separado polo órgano competente da comunidade autónoma.
Para darlle cumprimento ao disposto no devandito precepto, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
DISPOÑO:
O cesamento de Jesús Paz Arias, como presidente da Autoridade Portuaria de Vilagarcía de Arousa e a súa ría, agradecéndolle os servizos prestados.
Santiago de Compostela, 1 de xuño de 2007.
María José Caride Estévez
Conselleira de Política Territorial, Obras Públicas e Transportes
RESOLUCIÓN do 25 de maio de 2007, da Dirección Xeral de Promoción do Emprego, pola que se dispón a publicación no Diario Oficial de Galicia dos acordos sobre a taxa sectorial de estabilidade acadados ao abeiro da Orde do 23 de abril de 2007, pola que se establece o procedemento e os requisitos necesarios para acadar os acordos sobre a taxa de estabilidade  en sectores de actividade, e se acorda a ampliación do prazo establecido no artigo 5º.
CONSELLERÍA DE TRABALLO — III. OUTRAS DISPOSICIÓNS — 04/06/2007

A orde do 23 de abril de 2007 (DOG nº 84, do 2 de maio) pola que se establece o procedemento e os requisitos para acadar os acordos sobre a taxa de estabilidade en sectores de actividade, establece no artigo 3º os sectores produtivos que poderán ser obxecto de acordo sobre a taxa sectorial de estabilidade, para os efectos de determinar as taxas de estabilidade inicial e mínima destes sectores para poder acceder aos incentivos establecidos na orde da Consellería de Traballo que regule o programa de incentivos aos plans empresariais de estabilidade no emprego, dispoñendo no artigo 6º que os citados acordos serán obxecto de publicación no Diario Oficial de Galicia.
Por outra banda, o artigo 5º  establece o prazo dun mes desde a data de entrada en vigor da orde para asinar todos os acordos sobre a taxa sectorial de estabilidade, prazo que se considera insuficiente tendo en conta  o ámbito de aplicación da orde que se estende a todos aqueles sectores de actividade en que exista un convenio colectivo sectorial, inclúa ou non  unha cláusula sobre a taxa de estabilidade no sector.
Consonte o anterior, a Dirección Xeral de Promoción do Emprego
ACORDA:
Primeiro.-Publicar a taxa de estabilidade inicial do sector e a taxa de estabilidade mínima que deberán acadar as empresas do sector coas contratacións que se realicen no período outubro 2006 a setembro 2007, establecidas nos acordos recollidos nas actas: acta 1/07, do 7 de maio de 2007, para o sector de industria téxtil e da confección, acta 1/07, do 8 de maio de 2007, para o sector de hostalaría, acta 1/07, do 14 de maio de 2007, para o sector de agricultura, acta 1/07, do 15 de maio de 2007, para o sector de comercio, e acta 1/07, do 24 de maio de 2007, para o sector de construción, que constan en poder do Consello Galego de Relacións Laborais e que son as seguintes:
Segundo.-En virtude do establecido no artigo 49º da Lei 30/1992, do 26 de novembro de réxime xurídico das administracións públicas e do procedemento administrativo común, ampliar o prazo establecido no artigo 5º da orde do 23 de abril de 2007 para acadar os acordos sobre a taxa sectorial de estabilidade, ata o 19 de xuño de 2007.
Santiago de Compostela, 25 de maio de 2007.
Álvaro Ansias Bacelar
Director xeral de Promoción de Emprego
ORDE do 25 de maio de 2007 pola que se dispón o cumprimento da sentenza 777/2006, do 14 de setembro, da Sala do Contencioso-Administrativo do Tribunal Superior de Xustiza de Galicia, que anula o Decreto 51/2001, do 22 de febreiro, polo que se resolve o expediente de deslindamento entre os termos municipais dos concellos de Calvos de Randín e Muíños.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/06/2007

A Sala do Contencioso-Administrativo do Tribunal Superior de Xustiza de Galicia ditou a sentenza 777/2006, con data do 14 de setembro de 2006, no recurso contencioso-administrativo número 4457/2001 interposto polo Concello de Muíños contra o Decreto 51/2001, do 22 de febreiro, polo que se resolve o expediente de deslindamento entre os termos municipais dos concellos de Calvos de Randín e Muíños.
A parte dispositiva da devantida sentenza do 14 de setembro de 2006 contén o seguinte pronunciamento:
«Decidimos estimar parcialmente o recurso contencioso-administrativo interposto polo Concello de Muíños (Ourense) contra o Decreto 51/2001, do 22 de febreiro, do Consello da Xunta de Galicia, sobre deslindamento dos termos municipais dos concellos de Calvos de Randín e Muíños. Anulamos a dita resolución por ser contraria a dereito; sen facer especial condena en custas».
De conformidade co establecido nos artigos 118 da Constitución española, 17 da Lei orgánica 6/1985, do 1 de xullo, do poder xudicial, e 103 e seguintes da Lei 29/1998, do 13 de xullo, reguladora da xurisdición contencioso-administrativa, ao ser a devantida sentenza firme, esta consellería dispón a publicación da decisión no Diario Oficial de Galicia, para xeral coñecemento e cumprimento nos seus propios termos.
Santiago de Compostela, 25 de maio de 2007.
José Luis Méndez Romeu
Conselleiro de Presidencia, Administracións Públicas e Xustiza
ORDE do 25 de maio de 2007 pola que se modifica a do 31 de xaneiro de 2007, pola que se convocan axudas para o desenvolvemento de programas de educación familiar polas corporacións locais de Galicia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 04/06/2007

A Orde do 31 de xaneiro de 2007, pola que se convocan axudas para o desenvolvemento de programas de educación familiar polas corporacións locais de Galicia (DOG nº 27, do 7 de febreiro), recolle que nos orzamentos da Vicepresidencia da Igualdade e do Benestar existe consignado para este ano 2007 un importe para as devanditas axudas de 1.400.000 euros, importe que poderá verse incrementado con outras achegas da Administración pública para o mesmo fin.
En consecuencia, como existen dispoñibilidades orzamentarias que poden ser utilizadas para os mesmos fins cómpre ampliar o importe dos créditos correspondentes ao exercicio 2007 destinados ao financiamento das axudas que poderán ser concedidas ao abeiro da Orde do 31 de xaneiro de 2007, cunha contía adicional de 755.346,92 euros, na aplicación orzamentaria 05.20.312a.460.0, coa finalidade de facer chegar estas subvencións ao maior número posible de beneficiarios e en contía suficiente para garantir un axeitado desenvolvemento dos programas de educación familiar.
Por todo o exposto, e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2007 destinado ao financiamento das axudas que se van conceder ao abeiro da Orde do 31 de xaneiro de 2007, pola que se convocan axudas para o desenvolvemento de programas de educación familiar polas corporacións locais de Galicia, na contía de 755.346,92 euros con cargo á aplicación orzamentaria 05.20.312A.460.0.
2. Esta modificación non afecta o prazo establecido na devandita orde para a presentación das solicitudes.
Disposición derradeira
Única.-Esta disposición entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de maio de 2007.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNES PÚBLICAS
E XUSTIZA
RESOLUCIÓN do 28 de maio de 2007 pola que se procede á convocatoria de determinadas liñas de axuda do Instituto Galego de Promoción Económica.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 05/06/2007

O Consello de Dirección do Igape na súa xuntanza, celebrada o día 1 de febreiro de 2007, acordou por unanimidade dos membros asistentes a aprobación das bases reguladoras dos incentivos económicos do Igape, publicadas mediante Resolución do 9 de marzo de 2007 (DOG nº 59, do 23 de marzo).
Estas bases prevén que as convocatorias de axudas que conterán, en todo caso, o prazo de presentación de solicitudes e os créditos asignados a elas serán aprobadas mediante resolución do director xeral do Igape e publicadas no Diario Oficial de Galicia.
As solicitudes tramitaranse segundo o establecido no capítulo I das bases reguladoras dos procedementos de tramitación das liñas de axuda do Igape, publicadas mediante a antedita Resolución do 9 de marzo de 2007 (DOG nº 59, do 23 de marzo).
Na súa virtude, e de conformidade coas facultades que teño conferidas,
RESOLVO:
Primeiro.-Convócanse en réxime de concorrencia competitiva as seguintes liñas de axuda da base reguladora dos incentivos a proxectos de investimento empresarial, publicada mediante Resolución do 9 de marzo de 2007 (DOG nº 59, do 23 de marzo), cuxo prazo de presentación de solicitudes abrirase o día seguinte ao da publicación desta resolución no Diario Oficial de Galicia, no caso de coincidir en sábado ou día inhábil en Santiago de Compostela o prazo comezará o día hábil seguinte, e pecharase o 31 de agosto de 2007:
1. Proxectos de investimento tecnolóxico das Pemes (Procedemento IG103-Artigo 5.1.2.). Os créditos dispoñibles para concesións nesta convocatoria ascenden a 5.300.000 , que se aboarán con cargo á aplicación orzamentaria E2/10/03-656700 e coa seguinte distribución plurianual:
Exercicio 2007: 1.500.000 .
Exercicio 2008: 3.000.000 .
Exercicio 2009: 800.000 .
2. Proxectos dirixidos a mellorar a organización das Pemes mediante a consultoría de proceso e implantación de ferramentas de xestión e cadros de mando (Procedemento IG104-Artigo 5.1.3.). Os créditos dispoñibles para concesións nesta convocatoria ascenden a 2.500.000 , que se aboarán con cargo á aplicación orzamentaria E4/10/01-656700 e coa seguinte distribución plurianual:
Exercicio 2007: 1.000.000 .
Exercicio 2008: 1.500.000 .
Segundo.-Á vista do volume das solicitudes presentadas para cada liña e mediante resolución, o director xeral do Igape poderá redistribuír entre elas os créditos aprobados, os cales tamén poderán ser ampliados e as partidas orzamentarias modificadas mediante resolución publicada para o efecto.
Terceiro.-O modelo de solicitude e demais anexos son os xa publicados coas bases reguladoras dos incentivos económicos do Igape (DOG nº 59, do 23 de marzo de 2007).
Santiago de Compostela, 28 de maio de 2007.
José Antonio Delgado Arce
Director xeral do Instituto Galego de Promoción Económica
RESOLUCIÓN do 28 de maio de 2007, da Dirección Xeral de Xustiza, pola que se anuncia a exposición pública das listas provisorias das solicitudes admitidas e excluídas das bolsas de reserva de funcionarios interinos dos corpos xerais ao servizo da Administración de xustiza en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/06/2007

Rematados nas delegacións provinciais da Consellería de Presidencia, Administracións Públicas e Xustiza os traballos de baremación das solicitudes presentadas ao abeiro da Resolución do 7 de marzo de 2007, da Dirección Xeral de Xustiza, de convocatoria de bolsas de reserva de funcionarios interinos dos corpos xerais ao servizo da Administración de xustiza en Galicia, publicada no DOG nº 56, do 20 de marzo, e segundo a Orde do 4 de febreiro de 2004, sobre selección e nomeamento de interinos para cubrir postos de funcionarios dos corpos xerais ao servizo da Administración de xustiza en Galicia (DOG núm. 31, do 13 de febreiro), esta dirección xeral
ACORDA:
Primeiro.-Facer públicas as listas provisorias das solicitudes admitidas e excluídas para o acceso ás bolsas de reserva de funcionarios interinos dos corpos xerais ao servizo da Administración de xustiza, así como as causas de exclusión.
Segundo.-As listas a que se refire o parágrafo anterior estarán expostas nos taboleiros de anuncios da Dirección Xeral de Xustiza, nas delegacións provinciais da Consellería de Presidencia, Administracións Públicas e Xustiza e nas páxinas web: www.xudicial.xunta.es e
http://cpapx.xunta.es/portal/xustiza/dxxpersoal.htm.
Terceiro.-Os/as solicitantes ás bolsas de reserva de funcionarios interinos poderán formular alegacións e achegar a documentación para emendar no prazo de 10 días naturais a partir do día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común. A presentación da documentación cómpre facela nos rexistros xerais dos órganos administrativos establecidos no artigo 38 da dita Lei 30/1992 e dirixila ao delegado provincial da Consellería de Presidencia, Administracións Públicas e Xustiza onde foron presentadas as súas solicitudes:
-Delegación Provincial da Coruña: praza Luís Seoane, s/n, 15008 A Coruña.
-Delegación Provincial de Lugo: rolda da Muralla, 70, 27071 Lugo.
-Delegación Provincial de Ourense: avda. da Habana, 79, 32872 Ourense.
-Delegación Provincial de Pontevedra: r/ Concepción Arenal, 8-4º, 36201 Vigo.
Cuarto.-Os incluídos en máis dunha lista optarán, no mesmo prazo, a escoller a bolsa a que queiran pertencer. De non facelo, incluiranse de oficio naquela en que ocupen a mellor posición.
Santiago de Compostela, 28 de maio de 2007.
Begoña Santos Fernández
Directora xeral de Xustiza
CORRECCIÓN de erros.-Orde do 19 de abril de 2007 pola que se modifica a do 19 de novembro de 2003 pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/06/2007

Advertido erro na Orde do 19 de abril de 2007, publicada no DOG nº 92, do luns 14 de maio, cómpre efectuar a seguinte rectificación:
No artigo único, onde di: «Adrián García González», debe dicir: «Hadrián Fariña González».
ORDE do 29 de maio de 2007 pola que se modifica a do 19 de novembro de 2003, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/06/2007

Pola Orde do 19 de novembro de 2003, DOG do 24 de novembro, fíxose pública a composición do Consello Social da Universidade de Vigo.
Con data do 24 de maio de 2007, o presidente do Consello Social da Universidade de Vigo comunica o nomeamento de Antón Vidal Andión como xerente da dita universidade en substitución de Manuel Castro Oliva, por acordo do Pleno do Consello Social do 15 de maio de 2007.
O artigo 7.2º da Lei 1/2003, do 9 de maio, dos consellos sociais do sistema universitario de Galicia, establece como membro nato do Consello Social, entre outros, o xerente da universidade.
O artigo 7.5º da citada Lei 1/2003 dispón que a condición de membro do Consello Social da universidade se adquire unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desta data.
Por todo iso,
DISPOÑO:
Artigo único.-Nomear a Antón Vidal Andión, xerente da Universidade de Vigo, como membro nato do Consello Social desta universidade.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de maio de 2007.
Laura Sánchez Piñón
Conselleira de Educación e Ordenación Universitaria
CONSELLERÍA DE PRESIDENCIA, ADMINISTRACIÓNES PÚBLICAS
E XUSTIZA
DECRETO 102/2007, do 24 de maio, polo que se desafecta do dominio público unha franxa de terreo de 362,86 m2 do inmoble onde se sitúa a gardaría Sagrado Corazón de Lugo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/06/2007

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
A Vicepresidencia da Igualdade e do Benestar informou favorablemente a desafectación desa franxa de terreo.
Na súa virtude, por proposta do conselleiro de Economía e Facenda e logo da deliberación do Consello da Xunta de Galicia, na súa reunión do día vinte e catro de maio de dous mil sete,
DISPOÑO:
Artigo 1º
Desaféctase do dominio público o ben descrito a continuación:
Parcela de 362,86 m2 que linda: norte, resto do predio matriz e vía de nova apertura; sur, resto do predio matriz e rúa Curros Enríquez; leste, resto do predio matriz e rúa Curros Enríquez; e oeste resto do predio matriz e vía de nova apertura.
Esta franxa de terreo forma parte dun inmoble cunha superficie de 2.879,10 m2 segundo recente medición, onde se sitúa a gardería infantil Sagrado Corazón e a residencia de anciáns A Milagrosa, cuxa titularidade pertence á Comunidade Autónoma de Galicia en virtude do Real decreto 2411/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de servizos e asistencia social.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, vinte e catro de maio de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 15 de maio de 2007 pola que se resolve a convocatoria de axudas para a realización de actividades de alfabetización e formación de adultos na Comunidade Autónoma de Galicia durante o ano 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/06/2007

Por Orde do 12 de xaneiro de 2007 (DOG do 23 de xaneiro), convocáronse axudas para a realización de actividades de alfabetización e formación de adultos durante o ano 2007, organizadas por corporacións locais e institucións privadas sen ánimo de lucro e legalmente constituídas, agás centros docentes, pertencentes á comunidade autónoma.
Vista a proposta da comisión de selección establecida no punto oitavo da devandita orde,
RESOLVO:
Primeiro.-Conceder, con cargo aos conceptos orzamentarios 09.03.422H.460.0 e 09.03.422H.481.0 da Dirección Xeral de Formación Profesional e Ensinanzas Especiais, as axudas que se relacionan no anexo I.
Segundo.-Denegar ou excluír, polas causas que se indican, as solicitudes que se relacionan no anexo II.
Terceiro.-De conformidade co punto décimo primeiro da Orde do 12 de xaneiro de 2007, as axudas irán destinadas a sufragar os gastos de persoal ata un mínimo de 75% do importe total da axuda concedida e os gastos de funcionamento, que non superarán o 25% do importe total da subvención. Deste 25% permitido para gastos de funcionamento, arbitrarase a distribución de gastos de forma que o 20% do importe total da axuda terá a finalidade de gastos de material didáctico (textos e materiais dun só uso e materiais funxibles) e o 5% para outros gastos. As axudas serán aboadas unha vez finalizada a actividade no momento da completa xustificación.
Cuarto.- Na difusión das actividades subvencionadas mediante esta orde, nas convocatorias públicas, publicidade e propaganda destas, así como nos lugares en que se realizan as referidas accións, deberá figurar que están financiadas pola Xunta de Galicia, Consellería de Educación e Ordenación Universitaria, e aparecerá o seu anagrama.
Quinto.- Contra esta resolución os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/92, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de maio de 2007.
Laura Sánchez Piñón
Conselleira de Educación e Ordenación Universitaria
DECRETO 103/2007, do 24 de maio, polo que se aceptan as doazóns de bens culturais feitas por Roberto González Fernández á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/06/2007

Con data do 15 de marzo de 2007, a Consellería de Cultura e Deporte remitiulle á Consellería de Economía e Facenda o expediente de doazón de dúas obras de arte para a súa custodia no Museo de Belas Artes da Coruña.
A Secretaría Xeral e do Patrimonio tramitou o expediente de aceptación, logo dos informes favorables da Comisión Superior de Valoración de Bens Culturais de Interese para Galicia e da Subdirección Xeral de Protección do Patrimonio Cultural.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requerirá decreto do Consello da Xunta, por proposta da Consellería de Economía e Facenda.
Na súa virtude, por proposta do conselleiro de Economía e Facenda, e logo de deliberación do Consello da Xunta de Galicia, na súa reunión do día vinte e catro de maio de dous mil sete,
DISPOÑO:
Artigo 1º
Aceptar nos termos establecidos por Roberto González Fernández as doazóns das dúas obras de arte que a continuación se relacionan:
1. Título: Holyrood I.
Autor: Roberto González Fernández.
Técnica: óleo sobre lenzo.
Medidas: 42 x 200 cm.
Valoración: 24.000 .
2. Título: ArthurŽs seat.
Autor: Roberto González Fernández.
Técnica: gravado pintado á man.
Medidas: 9,8×49,5 cm.
Valoración: 1.200 .
Artigo 2º
Os bens doados cédense para a súa custodia no Museo de Belas Artes da Coruña.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, vinte e catro de maio de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 21 de maio de 2007, da Dirección Xeral de Administración Local, pola que se exime a Mancomunidade Terras de Pontevedra para a dinamización de produto turístico dos concellos de Pontevedra, Marín, Poio, Ponte Caldelas, Vilaboa, Cotobade, Barro e Campo Lameiro da obriga de manter os postos propios de funcionarios de Administración local con habilitación de carácter nacional.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/06/2007

O Pleno da Mancomunidade Terras de Pontevedra para a dinamización de produto turístico dos concellos de Pontevedra, Marín, Poio, Ponte Caldelas, Vilaboa, Cotobade, Barro e Campo Lameiro, o 29 de xaneiro de 2007, acordo relativo á solicitude de exención do mantemento dos postos reservados a funcionarios de Administración local con habilitación de carácter nacional.
Na súa virtude, a Dirección Xeral de Administración Local, en aplicación do establecido no artigo 4 do Real decreto 1732/1994, do 29 de xullo, modificado polo Real decreto 834/2003, do 27 de xuño, e no uso das facultades que lle confire o artigo 13 bis da Lei 4/1988, do 26 de maio, da función pública de Galicia, e a Orde do 12 de setembro de 2005 sobre delegación de competencias,
RESOLVE:
Primeiro.-Eximir a Mancomunidade Terras de Pontevedra para a dinamización de produto turístico dos concellos de Pontevedra, Marín, Poio, Ponte Caldelas, Vilaboa, Cotobade, Barro e Campo Lameiro da obriga de manter os postos reservados a funcionarios da Administración local con habilitación de carácter nacional.
Segundo.-As funcións reservadas aos citados postos serán exercidas na forma prevista no artigo 4 do Real decreto 1732/1994, do 29 de xullo, a través de funcionarios de habilitación nacional dalgún dos municipios que integran a mancomunidade.
Contra esta resolución, que pon fin á vía administrativa, poderase interpoñer recurso potestativo de reposición perante a Consellería de Presidencia, Administracións Públicas e Xustiza no prazo dun mes a contado desde o día seguinte ao da súa publicación de conformidade co establecido na Lei 30/1992, do 26 de novembro, ou poderá impugnarse directamente perante a xurisdición contencioso-administrativa, no prazo de dous meses contados desde a mesma data, segundo o disposto no artigo 46 en relación co 14 da Lei 29/1998, do 13 de xullo, reguladora da xurisdición contencioso- administrativa.
Santiago de Compostela, 21 de maio de 2007.
P.D. (Orde 12-9-2005)
Matilde Begoña Rodríguez Rumbo
Directora xeral de Administración local
CORRECCIÓN de erros.-Orde do 6 de marzo de 2007 pola que se establecen as bases reguladoras dos programas para a promoción da integración laboral das persoas con discapacidade, cofinanciadas polo Fondo Social Europeo, e se procede á súa convocatoria para o ano 2007.
CONSELLERÍA DE TRABALLO — III. OUTRAS DISPOSICIÓNS — 07/06/2007

Advertidos erros na citada orde , publicada no DOG nº 54, do venres 16 de marzo de 2007, cómpre facer a oportuna corrección:
Na páxina 4.204, na columna esquerda, no epígrafe sexto, punto 1, onde di: «poder bastanteado da persoa representante para actuar en nome da entidade..., debe dicir: «poder suficiente da persoa representante para actuar en nome da entidade...».
CORRECCIÓN de erros.-Resolución do 6 de xuño de  2007, da Dirección Xeral de Investigación, Tecnoloxía e Formación Agroforestal, pola que se anuncian cursos de formación de formadores en seguridade e saúde nos traballos agroforestais.
CONSELLERÍA DO MEDIO RURAL — III. OUTRAS DISPOSICIÓNS — 26/06/2007

Advertidos erros na devandita resolución, publicada no Diario Oficial de Galicia número 112, do martes 12 de xuño de 2007, cómpre facer a oportuna corrección:
Na páxina 10.011, Sétimo.-Avaliación e certificación de superación do curso, di:
«1. Para avaliar os coñecementos adquiridos, realizarase unha proba de aptitude. Aos alumnos que a superen outorgaráselles un diploma que os acreditará como formadores en seguridade e saúde no sector agroforestal do nivel básico e os habilitará para dar cursos de seguridade e saúde nos traballos agroforestais na Comunidade Autónoma de Galicia».
E debe dicir:
«1. Para avaliar os coñecementos adquiridos, realizarase unha proba de aptitude. Aos alumnos que a superen outorgaráselles un diploma que os acreditará como formadores en seguridade e saúde no sector agroforestal a nivel divulgativo e os habilitará para dar cursos de seguridade e saúde nos traballos agroforestais na Comunidade Autónoma de Galicia».
ORDE do 11 de xuño de 2007 pola que se declara de interese galego a Fundación Manuel María de Estudos Galegos e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 26/06/2007

Con data do 30 de maio de 2007 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 22 de maio de 2007, pola que se clasifica de interese cultural a Fundación Manuel María de Estudos Galegos, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a conservación e difusión da obra de Manuel María e a promoción da cultura galega en xeral e da literatura en particular.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Manuel María de Estudos Galegos xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Manuel María de Estudos Galegos no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-A dita fundación queda sometida ao disposto na normativa de xeral aplicación, en especial, á obriga de lles dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de xuño de 2007.
Ánxela Bugallo Rodríguez
Conselleira de Cultura e Deporte
CORRECCIÓN de erros.-Orde do 15 de xuño de 2007 pola que se procede á publicación das subvencións concedidas en virtude da Orde do 16 de febreiro de 2007, pola que se anuncian axudas económicas destinadas a subvencionar a realización de obras de construción, adaptación, mellora e equipamento das sedes das entidades locais de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/06/2007

Advertidos erros na devandita orde, publicada no DOG nº 120, do venres, 22 de xuño de 2007, cómpre facer a oportuna corrección:
Na páxina 10.877, na provincia de Lugo, debe eliminarse o concello de Sober.
Na páxina 10.879, na provincia de Pontevedra, depois do concello de Vila de Cruces, debe engadirse: «Concello: Vilaboa; Obra: obras de mantemento na casa consistorial; 2007: 6.000; Total: 6.000,00».
RESOLUCIÓN do 15 de xuño de 2007, da Dirección Xeral da Función Pública, pola que se fan públicas as listas provisionais das axudas aprobadas e denegadas das prestacións de xubilación, fillos menores, estudos dos fillos e estudos do traballador do Fondo de Acción Social para o exercicio de 2006 para o persoal ao servizo da Administración da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/06/2007

De conformidade co establecido no punto dous das normas xerais de procedemento do acordo subscrito en Santiago de Compostela o 15 de decembro de 2006 polos representantes da Administración autonómica e as organizacións sindicais CIG, CC.OO., UGT e CSI-CSIF representadas na Mesa Xeral de Negociación de funcionarios e no Comité Intercentros do persoal laboral, así como na Comisión de Concesión das Axudas de Acción Social, aprobado polo Consello da Xunta de Galicia o 21 de decembro de 2006 e publicado por Resolución do 28 de decembro de 2006 (Diario Oficial de Galicia nº 4, do 5 de xaneiro de 2007), da Dirección Xeral de Relacións Laborais, deben publicarse as listas provisorias de admitidos e excluídos das axudas do Fondo de Acción Social para o exercicio de 2006, correspondentes a xubilación, fillos menores, estudos dos fillos e estudos do traballador.
De conformidade con isto, esta dirección xeral
RESOLVE:
Primeiro.-Facer públicas as listas provisorias das solicitudes aprobadas e denegadas das prestacións correspondentes ás axudas de xubilación, fillos menores, estudos dos fillos e estudos do traballador, do fondo de acción social do ano 2006, que están expostas no taboleiro de anuncios de todas as consellerías, nas delegacións provinciais e relativos ao seu persoal, así como na páxina web: www.xunta.es.
Segundo.-Contra estas listas os interesados poderán presentar reclamacións e, de ser o caso, documentos de reparación de faltas e erros no prazo de dez días hábiles contados desde o día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e no punto 2 da norma xeral de procedemento do acordo sobre criterios de repartición do fondo de acción social para o exercicio de 2006 (Diario Oficial de Galicia nº 4, do 5 de xaneiro de 2007), no rexistro xeral da Consellería da Presidencia, Administracións Públicas e Xustiza, nas delegacións provinciais das distintas consellerías e nas oficinas de correos, segundo o establecido no artigo 38 da mencionada Lei 30/1992, do 26 de novembro, e dirixiranse a directora xeral da Función Pública da Consellería da Presidencia, Administracións Públicas e Xustiza (edificio administrativo de San
Caetano), Santiago de Compostela.
Santiago de Compostela, 14 de xuño de 2007.
María del Mar Rodríguez Fernández
Directora xeral da Función Pública
CORRECCIÓN de erros.-Orde do 15 de xuño de 2007 pola que se ditan as instruccións complementarias ás da Orde do 16 de xaneiro de 2007 sobre a confección de nóminas do persoal ao servizo da Administración autonómica para o ano 2007.
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/06/2007

Advertidos erros na citada orde, publicada no DOG nº 118, do 20 de xuño de 2007, deben facerse as seguintes correccións:
Na páxina 10.547, no parágrafo primeiro onde di «Lei 14/2007», debe dicir: «Lei 14/2006».
Na páxina 10.548, no parágrafo terceiro, onde di: «Lei 14/2007», debe dicir: «Lei 14/2006», e no anexo II, parágrafo primeiro, onde di: «Lei 14/206», debe dicir: «Lei 14/2006».
Na páxina 10.549, no anexo II no punto 1 na columna de «Contía do compoñente xeral do compl. específico» «Xuño/Decembro» onde di: «190,11», debe dicir: «136,15»; onde di: «176,61», debe dicir: «126,48»; e onde di: «159,98», debe dicir:«114,57».
ORDE do 19 de xuño de 2007 pola que se modifica a do 19 de febreiro de 2007, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 26/06/2007

A Orde do 19 de febreiro de 2007, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria (DOG nº 44, do 2 de marzo), establece, no seu artigo 5º, un importe total dispoñible para o exercicio 2007 de 4.265.847,34 , destinado ao financiamento das subvencións que ao abeiro dela poderán ser concedidas aos seus solicitantes, sen prexuízo de ulteriores variacións producidas como consecuencia de maiores dispoñibilidades orzamentarias, que se tramitarán como modificacións dela.
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2007 destinados ao financiamento das subvencións que poderán ser concedidas ao abeiro da referida Orde do 19 de febreiro de 2007, na contía adicional de 511.828,83 , coa finalidade de facerlle chegar as ditas subvencións ao maior número de beneficiarios posibles en contía suficiente para garantir unha axeitada prestación dos servizos sociais.
Por todo o exposto e no uso das facultades que me foron conferidas,
DISPOÑO:
Artigo único.
1.-Amplíase o importe total correspondente ao exercicio 2007 destinado ao financiamento das subvencións que se van conceder ao abeiro da Orde do 19 de febreiro de 2007, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, nas seguintes contías e aplicacións orzamentarias:
05.31.312E.481.4 polo importe de 44.621 .
05.31.312E.481.6 polo importe de 182.428,83 
05.31.312F.481.0 polo importe de 18.000 
05.31.312F.481.5 polo importe de 25.559 
05.31.312A.781.0 polo importe de 236.220 .
05.31.312E.781.0 polo importe de 5.000 .
2.-Esta modificación non afecta ao prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte da súa publicación.
Santiago de Compostela, 19 de xuño de 2007.
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Orde do 8 de xuño de 2007 pola que se declara de interese galego a Fundación Xaime Quesada Blanco e se ordena a súa inscrición no Rexistro de Fundacións, sección da Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/06/2007

Advertida a omisión do título da devandita orde, na páxina 10.537 do sumario do Diario Oficial de Galicia número 118, correspondente ao pasado mércores 20 de xuño, cómpre incluír o título nesta páxina, tal e como figura a seguir: «Orde do 8 de xuño de 2007 pola que se declara de interese galego a Fundación Xaime Quesada Blanco e se ordena a súa inscrición no Rexistro de Fundacións, sección da Consellería de Presidencia, Administracións Públicas e Xustiza».
ORDE do 22 de maio de 2007 pola que se declara a alienabilidade do terreo de 24.678 m2 denominado parque urbano de Montepío, situado en Santiago de Compostela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 27/06/2007

A Comunidade Autónoma de Galicia é titular dunha franxa de terreo, actual parque urbano de Montepío, en Santiago de Compostela, polo acordo de reversión outorgado pola Administración do Estado o 21 de xaneiro de 2000.
Unha vez obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alienabilidade, de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
En virtude do anteriormente exposto, por proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do inmoble que se describe a seguir:
Parcela dunha superficie, segundo recente medición, de 24.678 m2, situada en Santiago de Compostela, que linda: norte, camiño de Casas Novas, e resto, propiedade do Estado; sur, parcela do Espiño, en parte parque público cedido ao concello de Santiago, e en parte terreo edificable propiedade de Layetana Desarrollos Inmobiliarios, S.L.; leste, terreos edificados con fronte á rúa de Fonte do Ouro, e terreos propiedade do Estado; oeste, rúa de Monte Pío.
Inscrita xunto co predio matriz, no Rexistro da Propiedade nº 2 de Santiago de Compostela, no tomo 1.272, libro 314, folio 11, predio nº 28.266.
Santiago de Compostela, 22 de maio de 2007.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio
ORDE do 22 de maio de 2007 pola que se modifica a do 22 de febreiro de 2007, pola que se nomea a comisión de valoración dos méritos no concurso público para a adxudicación de novas oficinas de farmacia.
CONSELLERÍA DE SANIDADE — II. AUTORIDADES E PERSOAL — 06/06/2007

Como consecuencia das circunstancias que concorren nun dos membros suplentes integrantes da comisión de valoración de méritos do concurso público para a adxudicación de novas oficinas de farmacia, resulta necesario proceder a modificar a súa composición.
Polo tanto, en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPÓN:
Primeiro.-Destituír o seguinte membro suplente da comisión de valoración prevista na base IV da resolución da Secretaría Xeral da Consellería de Sanidade, do 29 de decembro de 2006, pola que se convocou concurso público para adxudicación das novas oficinas de farmacia:
Vogal: Aránzazu Blanco González, María, secretaria técnica do Colexio Oficial de Farmacéuticos de Ourense.
Segundo.-Nomear o seguinte membro suplente en substitución do cesante:
Vogal: María del Carmen Vázquez Gestal, polos colexios oficiais de farmacéuticos de Galicia.
Santiago de Compostela, 22 de maio de 2007.
María José Rubio Vidal
Conselleira de Sanidade